( 78 ) 
tam docto, tam syncero, tam prudenti? tam ad gratificandum paralo? tantum 
adjumenti in rebus difficillimis adferenti? Quiquidem pectoris tui candor, lieet 
mihi antea mullis fuerit compertus argumentis, attamen sic mihiresponso tuo 
nuper ad me transmisso evidentissime probatus est, ut nihil jam a le non 
ausim postulare, quod frater a fratre, a patrono cliens valeat expectare : 
vicissimque ea omnia me tibi debere confiteri, quae fratri fratrem, bene 
merenti patrono clientem reponere par est. Itaque lu videto, ut tuo in me 
jure utare : do fidem nihil te frustra postulaturum, quod quidem ego aut 
praestare aut efficere possim, qui sciam te et honesti retinentem et amicitiae 
legum esse observantissimum. 
Jam vero ne nullum afferam rescribendi argumentum, est quod a te rursum 
petam (petax equidem a doctis amicis esse soleo), nempe ut mihi nodum, qui 
me dies jam aliquot torsit, et succisivam in nugis meis absolvendis operam 
valde moratur, explicare sustineas. Quanquam enim non sim Plinianus ille 
Callimacbus semper calumniator sui, mihi tamen adeo multa veniunt in 
menlem, circa duarum legum conciliat.ionem,quae mihi tam pugnare videntur 
quam circa eandem ipsissimam rem aientia et negantia, ut mihi nullo modo 
satisfaciam : atque etiam nisi tu adjutes, desperem omnem ejus rei veritatem, 
Hae sunt L. Servi et filii respon. j. versic. Plane si manumissus , et L. Si 
libertus , in r. titulo De furtis 1 . Nam, quod Accursius ibi affert de re vili aut 
non vili, mihi non placet : nec laudata § furta eo accommodari posse videtur, 
de accusatione criminali proprie disserens. Cogitabam, si furti judicium, quo 
de loquitur versiculo plane , referri posset ad furtivam condictionem, ut ea 
patrono adversus libertum daretur actio furti poenalis non daretur. Sed 
refragatur L. Verum § j. If. De Minoribus, quae patrono in libertum et ad 
exhibendum et furti actionem et condictionem tribuil 2 . Rursus cogitabam, si 
quando furti actio non poenalis esset, prout subindicare videtur lextus in 
L. Eum qui § idem scribit De furtis 3 (quicquid ibi doceat Bartolus) ut haec 
patrono concederetur, poenalis negaretur. Jn summa mihi aqua haeret : tu 
quaeso scrupum exime, et tibi hoc beneficium publiée acceptum referam. Si 
quid novi bibliopolae vestri, quod ad studia mea facere existimes, attulerint, 
oro vel mitte,vel mihi asservari manda, et quanti prostent, indicas. Vale, ami- 
corum meorum <% ( antesignane?). 
Ensisheimi, III1 Nonas Octobreis. Anno MDXXXX1II. 
Cl. Cantiuncula tuus. 
1 L. 17, § 1 et L. 90 De furtis, XLVII, 2. 
2 L. 2 pr. De minoribus, IV, 4. 
3 L. 14, § 6 De furtis, XLVII, 2. 
